stanford-oval/wikipedia huggingface dataset:
הארמייה השנייה (האימפריה העות'מאנית)
סדר הכוחות, 1917

בשנת 1917 קודם מוסטפא כמאל למפקד בפועל של הארמייה השנייה. כהונתו הייתה קצרה לאחר שמונה למפקד הארמייה השביעית בארץ ישראל. הארמייה הושבתה ב-4 בפברואר 1918.  מאוחר יותר היא הופעלה ופיקדה על כוחות שטח אחוריים כולל יחידות עבודה באנטוליה. לאחר התבוסה במגידו, הארמייה שירתה לזמן קצר בקו הקדמי ופיקדה על שלוש דיוויזיות (ה-23, ה-41, וה-44) בסוף המלחמה.
הערות שוליים

↑  Edward J. Erickson, Defeat in Detail, The Ottoman Army in the Balkans, 1912–1913, (Westport, CT: Praeger, 2003), 6.
↑  Edward J. Erickson, Defeat in Detail, The Ottoman Army in the Balkans, 1912–1913, (Westport, CT: Praeger, 2003), 17.
↑  Edward J. Erickson, Defeat in Detail, The Ottoman Army in the Balkans, 1912–1913, (Westport, CT: Praeger, 2003), 19.
↑  Edward J. Erickson, Defeat in Detail, The Ottoman Army in the Balkans, 1912–1913, (Westport, CT: Praeger, 2003), 375–379.
↑  Edward J. Erickson, Defeat in Detail, The Ottoman Army in the Balkans, 1912–1913, (Westport, CT: Praeger, 2003), 53.
↑  Edward J. Erickson, Defeat in Detail, The Ottoman Army in the Balkans, 1912–1913, (Westport, CT: Praeger, 2003), 320.
↑  Edward J. Erickson, Ordered to Die, A History of the Ottoman Army in the First World War, (Westport, CT: Greenwood Press, 2001), 43.
↑  Edward J. Erickson, Ordered to Die, A History of the Ottoman Army in the First World War, (Westport, CT: Greenwood Press, 2001), 80.
↑  Edward J. Erickson, Ordered to Die, A History of the Ottoman Army in the First World War, (Westport, CT: Greenwood Press, 2001), 128.
↑  Edward J. Erickson, Ordered to Die, A History of the Ottoman Army in the First World War, (Westport, CT: Greenwood Press, 2001), 133.
↑  Edward J. Erickson, Ordered to Die, A History of the Ottoman Army in the First World War, (Westport, CT: Greenwood Press, 2001), 137.
↑  Edward J. Erickson, Ordered to Die, A History of the Ottoman Army in the First World War, (Westport, CT: Greenwood Press, 2001), 180.
↑  Edward J. Erickson, Ordered to Die, A History of the Ottoman Army in the First World War, (Westport, CT: Greenwood Press, 2001), 201.
הקורפוס ה-16 ומוסטפא כמאל בביטליס
הולנד (אזור גאוגרפי)

| --- | --- |
סמל הולנדסמל הולנד

 מדינה / טריטוריה:  הולנד הולנד
 שטח:  5,488 קמ"ר
 אוכלוסייה:  ‏
  ‑ בנפה:  6,583,534 (2019)
 קואורדינטות:  52°15′00″N 4°40′01″E﻿ / ﻿52.25°N 4.667°E﻿ / 52.25; 4.667 
 he
הולנד (בהולנדית: Holland) הוא אזור גאוגרפי בחוף המערבי של מדינת הולנד אשר היה בעבר אחד ממחוזות הולנד. בין המאה ה-10 למאה ה-16 האזור נכלל בשטחי האימפריה הרומית הקדושה כמדינה שנשלטה על ידי הרוזנים של הולנד. במהלך המאה ה-17 המדינה הפכה למעצמה ימית וכלכלית ששלטה ביתר המחוזות של הרפובליקה ההולנדית העצמאית החדשה.
האזור בו נמצאה בעבר רוזנות הולנד חופף כיום לאזור בו נמצאים שני המחוזות ההולנדים מחוז צפון הולנד ומחוז דרום הולנד, בהם נמצאים גם שלושת הערים הגדולות ביותר במדינה – עיר הבירה אמסטרדם, העיר רוטרדם שמכילה את הנמל הגדול ביותר באירופה, והעיר האג המהווה את המרכז השלטוני של המדינה.
על אף שבשפה העברית ובשפות אחרות השם "הולנד" הוא השם בו משתמשים כדי להתייחס למדינה כולה, ועל אף שישנם אפילו הולנדים רבים שנוהגים לעשות זאת בעצמם, עבור הולנדים רבים (במיוחד אלו שאינם גרים באזור הגאוגרפי של הולנד או שלא גרים בחלק המערבי של המדינה) חשוב במיוחד שלא לקרוא לכל המדינה בשם "הולנד". בינואר 2020 הולנד ביטלה באופן רשמי את תמיכתה בשימוש במילה הולנד עבור המדינה כולה, ובאותה ההזדמנות יצרה עיצוב מחדש של לוגו עם הכיתוב "הולנד" ל-"NL".‏
נכון לנובמבר 2019 חיו באזור זה 6,583,534 תושבים.
מפות

הולנד בשנת 1350
הולנד בשנת 1477
הולנד בשנת 1606
הערות שוליים

↑  Netherlands vs. Holland (אורכב 24.11.2020 בארכיון Wayback Machine), Netherlands Board of Tourism & Conventions
↑  "Holland or the Netherlands?". Dutch Embassy in Sweden. אורכב מ-המקור ב-27 באוקטובר 2016. נבדק ב-15 בדצמבר 2012. {{cite web}}:  (עזרה)
↑  Romano, Andrea (7 בינואר 2020). "The Netherlands Will No Longer Be Called Holland". Travel + Leisure (באנגלית). נבדק ב-2022-02-05. {{cite web}}:  (עזרה)
↑  "CBS Statline". ארכיון מ-2017-08-03. נבדק ב-2020-01-10.
| --- | --- |
בקרת זהויות :  GND: 4133959-9  MusicBrainz: 0c9c6488-6c6a-47ec-8f9e-dc5b69941d25 
ערך זה הוא קצרמרבנושא הולנד. אתם מוזמנים לתרום לוויקיפדיה ו.
דרגה צבאית

דרגה היא הביטוי להיררכיה הצבאית. ככל שהדרגה גבוהה יותר, כך החייל הוא בעל עמדה בכירה יותר. הדרגות בצבא מתקיימות בשני מסלולים נפרדים: חוגרים וקצינים. על פי רוב, חוגר עובר למסלול של קצין באמצעות מעבר הכשרה בקורס קצינים.
הדרגה תלויה בדרך כלל בתפקידו של החייל. כך, למשל, מפקד מחלקה יהיה בדרגת סגן משנה בתחילת דרכו בתפקיד זה, ובדרגת סגן בהמשך דרכו בתפקיד זה. מפקד פלוגה יהיה בדרגת סרן או רב-סרן, מפקד גדוד יהיה בדרגת סגן-אלוף ומפקד חטיבה יהיה בדרגת אלוף-משנה. תפקידים מסוימים מזכים את הממלאים אותם בדרגת ייצוג.
אחת מדרכי הענישה בצבא היא הורדה בדרגה.
טבלת דרגות השוואתית

בטבלאות ישנה השוואה בין דרגות בזרוע היבשה של צבא הגנה לישראל (בניגוד לדרגות הקצונה, בדרגות החוגרים אין הבדל בישראל בין זרועות הצבא), בצבא הבריטי, צבא ארצות הברית וכוחות היבשה הרוסיים. לעיתים סדר הדרגות ורמותיהן אינם זהות, ועל כן קוד נאט"ו לדירוג דרגות צבאיות מדרג כל דרגה ודרגה. בטבלאות הדרגות מסודרות לפי קוד זה.
טבלת דרגות השוואתית > דרגות חוגרים

| קוד נאט"ו> OR-2.OR-2 | ישראל מדינת ישראל> טוראי.(ללא סימון) | בריטניה הממלכה המאוחדת> Private.(ללא סימון) | ארצות הברית ארצות הברית> Private. | רוסיה הפדרציה הרוסית> Рядово́й. |
| --- | --- | --- | --- | --- |
| OR-3 | (לא קיימת דרגה מקבילה) | Lance Corporal | Private first class | Ефре́йтор |
| OR-3 | (לא קיימת דרגה מקבילה) |  |  |  |
| OR-4 | רב-טוראי | Corporal | Corporal | Мла́дший сержа́нт |
OR-4: 
| OR-5 | סמל | (לא קיימת דרגה מקבילה) | Sergeant | Сержа́нт |
| OR-5 |  | (לא קיימת דרגה מקבילה) |  |  |
| OR-6 | סמל ראשון | Sergeant | Staff sergeant | Ста́рший сержа́нт |
OR-6:
טבלת דרגות השוואתית > דרגות קצונה

| קוד נאט"ו> OF-1.OF-1.OF-1.OF-1.OF-2.OF-2.OF-3.OF-3.OF-4.OF-4.OF-5.OF-5.OF-6.OF-6.OF-7.OF-7.OF-8.OF-8 | ישראל מדינת ישראל> סגן משנה..סגן..סרן..רב-סרן..סגן-אלוף..אלוף-משנה..תת-אלוף..אלוף..רב-אלוף. | בריטניה הממלכה המאוחדת> Second Lieutenant (לוטננט שני)..Lieutenant (לוטננט)..Captain (קפטן)..Major (מייג'ור)..Lieutenant Colonel (לוטננט קולונל)..Colonel (קולונל)..Brigadier (בריגדיר)..Major General (מייג'ור גנרל)..Lieutenant General (לוטננט גנרל). | ארצות הברית ארצות הברית> Second Lieutenant (לוטננט שני)..First Lieutenant (לוטננט ראשון)..Captain (קפטן)..Major (מייג'ור)..Lieutenant Colonel (לוטננט קולונל)..Colonel (קולונל)..Brigadier General (בריגדיר גנרל)..Major General (מייג'ור גנרל)..Lieutenant General (לוטננט גנרל). | רוסיה הפדרציה הרוסית> Лейтена́нт (לוטננט)..Ста́рший лейтена́нт (סניור לוטננט)..Капита́н (קפטן)..Майо́р (מייג'ור)..Подполко́вник (לוטננט קולונל)..Полко́вник (קולונל)..Генера́л-майо́р (מייג'ור גנרל)..Генера́л-лейтена́нт (לוטננט גנרל)..Генера́л-полко́вник (קולונל גנרל). |
| --- | --- | --- | --- | --- |
| OF-9 | (לא קיימת דרגה מקבילה) | General (גנרל) | General (גנרל) | Генера́л а́рмии (גנרל ארמייה) |
| OF-9 | (לא קיימת דרגה מקבילה) |  |  |  |
| OF-10 | (לא קיימת דרגה מקבילה) | Field Marshal (פילדמרשל) | General of the Army (גנרל הצבא) | Ма́ршал РФ (פילדמרשל הפדרציה הרוסית) |
| OF-10 | (לא קיימת דרגה מקבילה) |  |  |  |
ראו גם

דרגות לפי צבא
דרגות צה"ל
דונלד השני, מלך סקוטלנד

דונלד השני (באנגלית: Donald II, בגאלית סקוטית: דומנל מק קאוסנטין- Domnall mac Causantín באיות עתיק, באיות מודרני: Dòmhnall mac Chòiseim, כלומר "דונלד בנו של קונסטנטין"; נפטר בשנת 900), המכונה "המשוגע" (Dásachtach), היה מלך סקוטלנד משנת 889 ועד מותו.
קורות חיים

דונלד היה בנו של קונסטנטין הראשון (קאוסנטין מק קינאדה), וזכה לכינוי "המשוגע" (dásachtach) בנבואת ברכאן - תיאור הניתן לאדם בעל התנהגות משתנה ואלימה, או אדם שאינו אחראי למעשיו.
דונלד עלה לשלטון לאחר מותו או הדחתו של גיריק (גיריק מק דונגייל) בתאריך שאינו ידוע בוודאות (ככל הנראה בשנת 889. על פי "דברי ימי מלכי אלבה" הוא מלך 11 שנים (עד שנת 900), ובתקופת מלכותו פשטו "אנשי הצפון" (הויקינגים) על ממלכתו מספר פעמים. דונלד לחם נגד הדנים וניצח בקרב, אולם נהרג באופידום פות'ר (Opidum Fother) - כיום דאנוטאר על ידי עובדי אלילים - ככל הנראה במהלך מתקפתו של האראלד בהיר השער. לפי מקורות אחרים נפטר בפורס במהלך קרב עם גאלים.
יש מלומדים הסבורים כי דונלד היה הראשון שכונה "מלך אלבה" - שינוי שהיה צעד ראשון בגיבושן של ממלכות הפיקטים לממלכת סקוטלנד (אולם מרבית המלומדים מתארכים שינוי זה לתקופת מלכותו של קונסטנטין השני (קאוסאנטין מק אייד).
על פי דברי ימי מלכי אלבה מלך אחריו אחיינו, קונסטנטין השני. ובנו, מלקולם מלך לאחר מכן.
על פי נבואת ברכאן מצוינת מלכותו של מלך אחר בין דונלד לקונסטנטין אשר מלך זמן קצר. תיאור זה מופיע גם בכרוניקון סקוטורום.
ה'קפ"ג

ה'קפ"ג (5,183) ובקיצור קפ"ג – היא שנה עברית  אשר החלה ביום א' בתשרי, אור ל-17 בספטמבר 1422 (לפי הלוח היוליאני, שהיה נהוג אז), והסתיימה ביום כ"ט באלול, 5 בספטמבר 1423.
המולד של תשרי חל ביום רביעי, 14 שעות ו-73 חלקים. לפיכך זו שנה מסוג הכז. איננה מעוברת, ואורכה 354 ימים.
זו שנה שלישית לשמיטה, ושנת 15 במחזור העיבור ה-273. תקופת ניסן שבשנה זו היא תחילת שנת 3 (סימנה גיוא) במחזור השמש ה-186.
שנה זו היא שנת 1,354 לחורבן הבית, ושנת 1,734 לשטרות.
לוח שנה > מאפייני לוח השנה

שנה מסוג הכז, ובה 354 ימים.
שנה "פשוטה": שאיננה מעוברת ובה חודש אדר אחד.
שנה "כסדרה": שבה חשוון בן 29 יום ואילו כסלו בן 30 יום
ג' בתשרי חל בשבת, ולכן צום גדליה נדחה ליום ראשון ד' בתשרי.
י"ז בתמוז חל בשבת, ולכן צום שבעה עשר בתמוז נדחה ליום ראשון י"ח בתמוז
ט' באב חל בשבת, ולכן צום תשעה באב נדחה ליום ראשון י' באב
היסטוריה של עם ישראל
ה'קע"ט

ה'קע"ט (5,179) ובקיצור קע"ט – היא שנה עברית  אשר החלה ביום א' בתשרי, אור ל-1 בספטמבר 1418 (לפי הלוח היוליאני, שהיה נהוג אז), והסתיימה ביום כ"ט באלול, 20 בספטמבר 1419.
המולד של תשרי חל ביום חמישי, שעה אחת ו-383 חלקים. לפיכך זו שנה מסוג השג. היא מעוברת, ואורכה 385 ימים.
זו שנה שישית לשמיטה, ושנת 11 במחזור העיבור ה-273. תקופת ניסן שבשנה זו היא תחילת שנת 27 (סימנה כזיאא) במחזור השמש ה-185.
שנה זו היא שנת 1,350 לחורבן הבית, ושנת 1,730 לשטרות.
לוח שנה > מאפייני לוח השנה

שנה מסוג השג, ובה 385 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "שלמה": שבה חשוון וכסלו בני 30 יום כל אחד.
ג' בתשרי חל בשבת, ולכן צום גדליה נדחה ליום ראשון ד' בתשרי.
י"ג באדר ב' חל בשבת, ולכן תענית אסתר מוקדמת ליום חמישי י"א באדר ב'.
היסטוריה של עם ישראל
ה'קע"ד

ה'קע"ד (5,174) ובקיצור קע"ד – היא שנה עברית  אשר החלה ביום א' בתשרי, אור ל-28 באוגוסט 1413 (לפי הלוח היוליאני, שהיה נהוג אז), והסתיימה ביום כ"ט באלול, 14 בספטמבר 1414.
המולד של תשרי חל ביום ראשון, 3 שעות ו-897 חלקים. לפיכך זו שנה מסוג בחה. היא מעוברת, ואורכה 383 ימים.
זו שנה ראשונה לשמיטה, ושנת 6 במחזור העיבור ה-273. תקופת ניסן שבשנה זו היא תחילת שנת 22 (סימנה כבלבז) במחזור השמש ה-185.
שנה זו היא שנת 1,345 לחורבן הבית, ושנת 1,725 לשטרות.
לפי דברי רוב הראשונים שנה זו היא שנת היובל.
לוח שנה > מאפייני לוח השנה

שנה מסוג בחה, ובה 383 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "חסרה": שבה חשוון וכסלו בני 29 יום כל אחד
הערות שוליים

↑  ראו למשל בעל המאור עבודה זרה ט:
היסטוריה של עם ישראל
הגירה לישראל

הגירה לישראל פירושו כניסה לתוך מדינת ישראל לצורכי מגורים בה (למטרת מגורי קבע או לטווח ארוך). הגירה לישראל מבוצעת בדרכים שונות, חוקיות או בלתי חוקיות.
הגירה חוקית לישראל

| --- | --- |
 :  ראו גם – עלייה לארץ ישראל
מדי חודש מגיעים לישראל כמה מאות ולעיתים אף אלפי עולים יהודים, וכאלה המוגדרים 'אוכלוסייה יהודית מורחבת', זכאים לאזרחות ישראלית מכוח חוק השבות ואינם יהודים על פי ההלכה, המבקשים להתאזרח ולהתיישב בישראל, לעיתים תוך ויתור על אזרחותם הזרה; אלו בדרך כלל עושים זאת מטעמי ציונות או חוויית שנאה במדינות שעזבו ומציאת ישראל כיעד נוח עם תנאי קליטה טובים.
מקצת מתוך העובדים הזרים שהגיעו ברישיון לישראל, קבלו מעמד תושב קבע או אזרחות ישראלית, לעיתים בעקבות נישואין עם אזרח ישראלי או הבאת ילדים בישראל. בין אלו נמנים עובדים מן המדינות הפיליפינים, רומניה, מולדובה, תאילנד, סין, ובמידה פחותה גם יפן (בני המקויה), טורקיה, וכן מדינות תת-היבשת ההודית, דרום אמריקה ועוד.
צורה נוספת של הגירה חוקית היא איחוד משפחות.
הגירה בלתי חוקית לישראל (הסתננות)

| --- | --- |
 :  ראו גם – הסתננות מאפריקה לישראל
בשנת 2015 דיווחה רשות ההגירה כי בישראל ישנם 38,000 מסתננים מאפריקה (לא כולל ילדיהם שנולדו בישראל המונים עוד כמה אלפים) שהגיעו ממדינות בעיקר בקרן אפריקה ומרכז אפריקה; בפרט מסתנני עבודה (לא יהודים) מאריתראה, סומליה, קונגו, ניגריה, חוף השנהב ועוד, וכן פליטי מלחמה מסודאן ודרום סודאן.
ישנם כמה אלפי מסתננים מן הרשות הפלסטינית המחפשים עבודה בישראל בשל אבטלה רבה באזור מגוריהם וכן גם כמה עשרות בודדות של מהגרי עבודה חוקיים ובלתי חוקיים ממדינת ירדן השכנה.
ישנם בישראל כמה אלפי צליינים נוצריים ובני כתות כמו נוצריות שהסתננו לישראל אשר חלקם מציגים עצמם כ"יהודים משיחיים" או פשוט כיהודים; אלו לרוב נכנסו לישראל באשרת תייר שפג תוקפה ומצאו מושבם ביישובים בעלי אוכלוסייה נוצרית רבה דוגמת ירושלים וסביבתה וכן במנזרים נוצריים בישראל.
סוגיות נוספות

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
בין השנים 1977–1979 נקלטו בישראל לפחות 263 פליטים וייטנאמים ממלחמת וייטנאם (ראו קליטת פליטי וייטנאם בישראל).
בערים דימונה, ערד ומצפה רמון ישנן קהילות של העבריים הישראליים לירושלים.
כמה מאות לוחמי צד"ל ומשפחותיהם קיבלו תושבות ואף אזרחות בישראל והתיישבו בעיקר בערי הצפון.
בעקבות הפלישה הרוסית לאוקראינה בשנת 2022 היגרו כמה אלפי פליטים אוקראינים לישראל.
בעיות ההגירה לישראל

הגירה לישראל בכללותה, נקשרה לא אחת בהגברת יוקר הדיור בישראל ועומס על התשתיות בישראל (בפרט על מערכת הבריאות בה).[דרוש מקור]
ההגירה הבלתי חוקית לישראל נקשרה לא אחת בהגברת שיעורי הפשיעה בישראל (בפרט בתחומי הפעלת עסקים בלתי חוקיים, שוטטות, שוד, והפצת סמי שעשוע).[דרוש מקור]
ראו גם

דמוגרפיה
שוהה בלתי חוקי
גדר הגבול ישראל-מצרים
לקריאה נוספת

יוליה מירסקי, ישראלים: סיפורי הגירה, מבשרת ציון, צבעונים, 2005.
אדריאנה קמפ ורבקה רייכמן, עובדים וזרים: הכלכלה הפוליטית של הגירת עבודה בישראל (יועץ מדעי: גיל אייל), ירושלים, מכון ון ליר והוצאת הקיבוץ המאוחד, 2008.
רבקה רייכמן (עורכת אורחת), גיליון מיוחד בנושא מבקשי מקלט ופליטים, הגירה, מס' 7, המרכז האקדמי רופין, המכון להגירה ושילוב חברתי, 2017.
הערות שוליים

↑  אפרת וייס, עתירה: להעניק מעמד "תושב קבע" לילדי עובדים זרים, באתר ynet, 23 בפברואר 2003
↑  איתי בלומנטל, "אם ייתנו לי אזרחות ארצה להתגייס לצבא", באתר ynet, 12 בפברואר 2014
↑  עידית לייבוביץ', שקופות: עובדות זרות במקצוע הסיעוד, באתר ynet, 17 באפריל 2014
↑  נתוני זרים בישראל, באתר רשות ההגירה, אוקטובר 2015
ערך זה הוא קצרמרבנושא סוציולוגיה. אתם מוזמנים לתרום לוויקיפדיה ו.
האגף המזרחי של הבית הלבן

מבט על האגף המזרחי של הבית הלבן מכיוון דרום-מזרח
תרשים הקומפלקס של הבית הלבן. האגף המזרחי מימין
האגף המזרחי של הבית הלבן (באנגלית: East Wing of the White House) הוא מבנה דו קומתי, המצוי מזרחית לבית הלבן - משכנו של נשיא ארצות הברית המצוי בוושינגטון בירת ארצות הברית.
במבנה זה מצויים משרדי הגברת הראשונה של ארצות הברית וכן צוותים שונים של הבית הלבן ובהם צוות ההתכתבות (המענה לתכתובות) של הבית הלבן. באגף זה נמצא תיאטרון הבית הלבן (the White House theater), וכניסת המבקרים ולובי המיועד למבקרים.
האגף מחובר למבנה הראשי באכסדרת העמודים המזרחית (the East Colonnade).
היסטוריה

הנשיא תומאס ג'פרסון הוסיף שתי אכסדראות עמודים, מזרחית ומערבית לבית הלבן בתקופת כהונתו. האכסדרה המזרחית הוסרה בשנת 1866 ונבנתה מחדש בשנת 1902 במהלך השיפוץ שנעשה בתקופת כהונתו של תיאודור רוזוולט. בקצה אכסדרה זו ניצבה חממת הבית הלבן.
המבנה הנוכחי נבנה בשנת 1942 במהלך מלחמת העולם השנייה על מנת להסוות בניית בונקר השמש מקלט מפני הפצצה אווירית עבור המשפחה הנשיאותית וצוות הבית הלבן. מקלט זה, האמור לעמוד בפני מתקפה אטומית, הוסב ומשמש כיום את מרכז המבצעים הנשיאותי לשעת חירום והוא למעשה חלק ממרתף הבית הלבן.
החל משנת 1977 משמש האגף המזרחי את לשכתה של הגברת הראשונה של ארצות הברית. רוזלין קרטר הייתה הגברת הראשונה שמיקמה את משרדה האישי באגף המזרחי וקראה לו באופן רשמי "משרדה של הגברת הראשונה".
דונלד וינטר

דונלד צ'ארלס וינטר (באנגלית: Donald Charles Winter;‏ נולד ב-15 ביוני 1948) היה פוליטיקאי ואיש עסקים אמריקאי, שכיהן כמזכיר הצי של ארצות הברית. קודם לכהונתו בממשל הוא שימש בתפקיד ניהולי בכיר בחברת TRW,חברה שעסקה בתחומי החלל וההגנה. ב-2005 הוא מונה למזכיר הצי על ידי הנשיא ג'ורג' ווקר בוש ולאחר שמינויו אושר על ידי הסנאט הוא הושבע לתפקידו ב-3 בינואר 2006. בינואר 2009 ביקש מזכיר ההגנה רוברט גייטס שוינטר ימשיך בתפקידו עד שהנשיא החדש ברק אובמה ייבחר את יורשו. ב-13 במרץ אותה שנה הוא פרש מתפקידו.
ביוגרפיה

דונלד וינטר נולד בניו יורק. ב-1969 הוא סיים תואר ראשון בפיזיקה בהצטיינות יתרה באוניברסיטת רוצ'סטר. ב-1970 הוא סיים תואר שני באוניברסיטת מישיגן, שם הוא המשיך ללימודי תואר דוקטור בפיזיקה שאותו הוא קיבל ב-1972.
עם סיום לימודיו הוא הצטרף לחברת טכנולוגיות תעופת החלל TRW, שם הוא ניהל מיזמי טכנולוגית לייזר ברדונדו ביץ', קליפורניה. ב-1978 הוא היה לראש מחלקת האופטיקה שם.
ב-1980 קיבל וינטר מינוי לשלוש שנים ל-DARPA (סוכנות הצבאית לפרויקטים מחקריים מתקדמים), שם הוא עבד תחת דר' בוב קופר במהלך השנים הראשונות של המחקר לקראת יוזמת ההגנה האסטרטגית ("מלחמת הכוכבים") שאותה יזם הנשיא רונלד רייגן. תחום האחריות העיקרי של וינטר היה ניסוי ה-Talon Gold. במהלך אותה תקופה הוענקה לו מדליית מזכיר ההגנה לשירות אזרחי ראוי לשבח.
ב-1982 התפטר וינטר מ-DARPA ושב ל-TRW, שם הוא קיבל תפקידי ניהול בכירים בתחומי ההנדסה וניהול מיזמיי חלל במשך שמונה השנים הבאות. בשנים 1990–1997, כסגן הנשיא והמנהל הכללי של חטיבת מערכות ההגנה של החברה, הוא ניהל פעילויות במערכות חלל שתמכו במאמץ הביטחוני הלאומי.
מינואר 2000 ועד רכישתה של TRW בדצמבר 2002 על ידי נורת'רופ גראמן שימש וינטר כנשיא וכמנהל הכללי של החברה. לאחר הרכישה היה וינטר לראש מערכות המשימה של נורת'רופ גראמן. בתפקיד זה הוא שימש עד למינויו כמזכיר הצי של ארצות הברית.
ב-2002 הוא נבחר כחבר באקדמיה הלאומית להנדסה.
לאחר סיום כהונתו כמזכיר הצי ב-2009 הוא מונה לפרופסור במחלקה להנדסה ימית באוניברסיטת מישיגן.
הערות שוליים

↑  "Secretary of the Navy to stay for a while". UPI. January 14, 2009. Archived from the original on May 31, 200
↑  "Washington Post Politics - Don C Winter".
↑  "Northrop Grumman Names Donald C. Winter Lead Executive For Missile Defense Business".
↑  "NAE members 2002".
↑  "Don C. Winter, Faculty Directory, University of Michigan".
| --- | --- |
בקרת זהויות :  LCCN: n2008055341  VIAF: 75790794   WorldCat (עם VIAF): 75790794
ה'קפ"א

ה'קפ"א (5,181) ובקיצור קפ"א – היא שנה עברית  אשר החלה ביום א' בתשרי, אור ל-9 בספטמבר 1420 (לפי הלוח היוליאני, שהיה נהוג אז), והסתיימה ביום כ"ט באלול, 27 באוגוסט 1421.
המולד של תשרי חל ביום ראשון, 7 שעות ו-768 חלקים. לפיכך זו שנה מסוג בחג. איננה מעוברת, ואורכה 353 ימים.
זו שנה ראשונה לשמיטה, ושנת 13 במחזור העיבור ה-273. תקופת ניסן שבשנה זו היא תחילת שנת 1 (סימנה אלדא) במחזור השמש ה-186, ולכן מברכים בה את ברכת החמה.
שנה זו היא שנת 1,352 לחורבן הבית, ושנת 1,732 לשטרות.
אירועים

ט' בניסן – סיומה של "גזרת וינה": שארית יהודי וינה, כ-200 נפש, הועלו על המוקד לאחר שעונו וסירבו להמיר את דתם, ורכושם הוחרם
נפטרו

רבי יום טוב ליפמן מילהויזן, פוסק הלכה וראש ישיבה בפראג ובארפורט, מחבר "ספר ניצחון".
לוח שנה > מאפייני לוח השנה

שנה מסוג בחג, ובה 353 ימים.
שנה "פשוטה": שאיננה מעוברת ובה חודש אדר אחד.
שנה "חסרה": שבה חשוון וכסלו בני 29 יום כל אחד
ברכת החמה ביום רביעי כ"ג בניסן - 26 במרץ 1421 (לפי הלוח היוליאני, שהיה נהוג אז).
י"ג באדר חל בשבת, ולכן תענית אסתר מוקדמת ליום חמישי י"א באדר.
היסטוריה של עם ישראל
הדור הגנוב

הדור הגנוב (באנגלית: "Stolen Generation") הוא מונח המתאר את הילדים האוסטרלים האבוריג'ינים, שהועברו מבתיהם וממשפחותיהם על ידי נציגי הממשלה האוסטרלית ונציגי הכנסייה, בשנים 1972-1900.
אבוריג'ינים
לפי הנתונים הממשלתיים, לפחות 35,000 ילדים הועברו מבית הוריהם. אולם מכיוון שבמקרים רבים לא נשמרו רישומים מסודרים על ידי הרשויות, כנראה שמדובר במספרים גדולים בהרבה. לפיכך, כיום מעריכים שבין 10% ל-30% מן הילדים בני העם האבוריג'יני, הועברו מבתיהם בשנים אלו.
העברתם של הילדים

ילדים אבוריג'ינים אשר עורם היה בהיר באופן יחסי, או שאחד מהוריהם היה לבן, הועברו בחסות החוק האוסטרלי למשפחות אחרות, על-מנת שיחיו את חייהם כלבנים. הוריהם של הילדים לא נשאלו ולא שותפו בהחלטות, אלא התבקשו למסור את ילדיהם לרשויות. במקרים שבהם הייתה התנגדות אף נלקחו הילדים בסיוע משטרתי. לפי אופן המחשבה של המתכננים והמבצעים באותן שנים, פעולות אלה נעשו כדי להגן על הילדים. למרות זאת, כיום הן נחשבות כפגיעה חמורה בזכויות האדם של הילדים האבוריג'ינים ושל משפחותיהם, וניתוק הילדים ממשפחותיהם ומתרבותם נתפס כפעולה שלא הייתה ראויה.
אופן העברתם של הילדים, היקף התופעה, וההשפעה על הילדים שהועברו ועל העם האבוריג'יני כולו, הם מקור לכעס, עוינות וחוסר אמון מצד העם האבוריג'יני כלפי השלטונות האוסטרלים, שלא שככו עד היום.
המחאה הציבורית והתנצלות ממשלת ראד

באפריל 1997, פרסמה האגודה האוסטרלית לזכויות הפרט דוח מקיף, לאחר שחקרה את הנושא. תגובתם של השלטונות האוסטרלים עם פרסום הדוח הייתה אמביוולנטית. מצד אחד, הביעה ממשלת אוסטרליה צער רב על העוול שנגרם לעם האבוריג'יני. מצד שני, טענה הממשלה, כי פעולותיה היו על פי חוק, ומתוך כוונות טהורות של דאגה לטובת הילדים, לפי הערכים שהיו נהוגים בעבר. מסיבה זו, סירב ראש ממשלת אוסטרליה באותה עת, ג'ון הווארד, להביע התנצלות פומבית.
פרשת הדור הגנוב ושאלת ההתנצלות עליו הפכה לנושא חשוב בפוליטיקה האוסטרלית. האבוריג'ינים, ארגוני זכויות אדם, ורבים מאזרחי המדינה דרשו שהממשלה תתנצל. יום מחאה שנתי, אשר זכה לכינוי "יום ההתנצלות", צוין ברחבי המדינה. בשנת 2000, בטקס הנעילה של אולימפיאדת סידני הובעה מחאה ובקשת סליחה יוצאת דופן, אשר לא תואמה עם המארגנים, כאשר חברי הלהקה האוסטרלית "Midnight Oil" הופיעו כשעל בגדיהם כתובה באנגלית המילה "SORRY" שתרגומה "סליחה".
בסוף 2007 נבחר קווין ראד ממפלגת הלייבור האוסטרלית לראש ממשלת אוסטרליה, והחליף בתפקיד את ג'ון הווארד מהמפלגה הליבראלית. עם בחירתו של ראד, נסללה הדרך להתנצלות רשמית. בכינוס הפרלמנט החדש, ב-13 בפברואר 2008, נשא ראד נאום במעמד ראשי ממשלות קודמים ונציגים של "הדור הגנוב". בנאומו, הביע ראד את התנצלות ממשלת אוסטרליה בפני האבוריג'ינים ואנשי "הדור הגנוב". האופוזיציה הליברלית הצטרפה לבקשת הסליחה והפרלמנט הצביע פה אחד בעד הבעת ההתנצלות.
הנושא נדון בהרחבה בסרט העלילתי "אוסטרליה" (2008), אשר הרוב הגדול של יוצריו והשחקנים בו, בהם ניקול קידמן ויו ג'קמן, הם אוסטרלים.
ראו גם

יום ההתנצלות
פרשת ילדי תימן
פרשת ילדי ראוניון
ארוכה הדרך הביתה (סרט, 2002)
מערכת הפנימיות של האינדיאנים הקנדים
הערות שוליים

↑  Dylan Welch,
 קווין ראד מתנצל, באתר ה"סאנדיי מורנינג הראלד"
| --- | --- |
בקרת זהויות :  NLI: 987007532873405171  LCCN: sh2004010539 
קהל צופה בהתנצלותו של קווין ראד ל"דור הגנוב", בהקרנה על מסך ענק בכיכר הפדרציה, מלבורן. 13 בפברואר 2008
דרום סיני

דרום סיני (ערבית: جنوب سيناء, תעתיק:  גנוּבּ סינאא) הוא אחד מהמחוזות של מצרים. המחוז נמצא בדרום חצי האי סיני ועיר הבירה שלו היא א-טור. גבול המחוז נמתח מצפון מפרץ סואץ במערב ועד טאבה שעל חוף מפרץ אילת במזרח.
שטח המחוז הוא 33,140 קמ"ר ומספר תושביו עומד על 149,335 (2006).
בין הערים והיישובים  במחוז ניתן למנות את:
א-טור
שארם א-שייח'
דהב
נואיבה
טאבה
אבו רודס
ראס סודר
שמורות ופארקים לאומיים

חלק גדול משטחו של מחוז דרום סיני מוגן על ידי שמורות טבע ועל ידי פארק לאומי אחד:
שמורת טאבה - מצויה ממערב לטאבה וכוללת את חלקו הצפוני של ההר הגבוה ואת חלקה המזרחי של רמת א-תיה
שמורת אבו גאלום - כוללת את קו החוף שמדרום לטאבה ועד צפונית לדהב, כולל החלק הימי שלאורך החוף.
שמורת סנטה קתרינה - כוללת את רוב רכס ההר הגבוה שבדרום סיני
שמורת נבק - כוללת את השטח היבשתי ואת הרצועה הימית שמדרום לדהב ועד לנבק שמצפון לשארם א-שייח'.
פארק לאומי ראס מוחמד - כולל את אזור ראס מוחמד כולל הרצועה הימית מאזור ראס מוחמד ועד שארם א-שייח, כולל מצרי טיראן והאי טיראן.
מוקדי המשיכה התיירותיים במחוז כוללים את אזורי תיירות החוף במפרץ אילת ובמפרץ סואץ ואת אזור ההר הגבוה ומנזר סנטה קתרינה הנמצא בליבו.
תקופת שלטון ישראל בדרום סיני

אזור דרום סיני נכבש על ידי ישראל בסוף 1956, במלחמת סיני, והוחזר למצרים לאחר מספר חודשים. ב-1967, במלחמת ששת הימים, כבשה ישראל שנית את האזור ושלטה בחלקו המערבי עד 1980 ובמזרחי עד 1982. בעת השלטון הישראלי, עד 1982, היה המרחב נתון לממשל צבאי. מפקדת האזור שכנה באופירה, ליד מפקדת כוחות צה"ל - מפקדת מרש"ל (מרחב שלמה). בשנות השלטון הישראלי הוקמו באזור מספר יישובים אזרחיים: אופירה, נביעות, די זהב ושלהבת והוא היווה יעד תיירותי מבוקש לישראלים. אם בתיירות חופים לאורך מפרץ אילת ואם בטיולים לאזור ההר הגבוה, שם גם הוקם ב-1972 בית ספר שדה ליד מנזר סנטה קתרינה - "צוקי דוד", על שם סגן דוד תמיר.
לקריאה נוספת

זאב משל, דרום סיני, שהל"י-שירותי הוצאה לאור ישראליים בע"מ, 1971
הערות שוליים

↑  AFP: Egypt arrests 20 Islamists in Sinai: security
↑  נתוני מפקדי אוכלוסין במצרים
↑  מפת השמורות והפארק הלאומי בדרום סיני
| --- | --- |
בקרת זהויות :  MusicBrainz: 9c0fffb0-9c0e-4baa-9a04-7ad579ad24b9
דונלד השלישי, מלך סקוטלנד

דונלד השלישי (באנגלית: Donald III, בגאלית סקוטית: דומנאל מק דונכדה - Domnall mac Donnchada באיות עתיק, Dòmhnall mac Dhonnchaidh באיות מודרני, כלומר "דונלד בנו של דאנקן";‏ 1033 - 1099), המכונה "היפה", היה מלך סקוטלנד.